JJ Beard (14 months)
Ek is baie trots om te se dat die baby love program n sukses is.. JJ slaap stroop soet in sy EIE kamer!!!
Die eerste 4/5 dae was maar bietjie rof en daar was maar baie trane deur die dag ( aande het beter gegaan). Maar nou dat ons oor daai stadium is, is ons lewe soveel makliker en JJ is n droom kind. Hy slaap genoeg en is baie gelukkig.
Hy slaap ts 2-3 ure tenminste deur die dag en ten minste 11 ure in die nag.. geen trane, ek sit hom neer nadat ek vir hom strorie gelees het, dan le hy net daar dood stil en raak na so 15 min aan die slaap...
So ja, baie tevrede en weereens baie dankie vir al jou ondersteuning en dat ek altyd op jou knoppie kan druk!
Lekker dagi verder! ‘Pad van die dood’ uit nood herstel | Netwerk24
‘Pad van die dood’ uit nood herstel
Bewoners van kleinhoewes langs die Kroonstad-Viljoenskroonpad herstel op eie koste die slaggate in die pad. Van links is Dlamini Bonolo, Moeketsi Rantie en Sethole Lehlohonolo.
Bewoners van kleinhoewes langs die Kroonstad-Viljoenskroonpad spring nou in om dié gehawende pad, wat ook as “die pad van die dood” bekend staan, te herstel.
Hulle het die slaggate met hul eie toerusting, sand en klip begin opvul.
Die toestand van dié pad, wat op plekke meer soos ’n grondpad lyk, word al vir jare bespreek, sonder sukses.
Motoriste ly gereeld skade op die pad en dit bly ’n reuse-risiko vir padgebruikers se veiligheid.
“Ons onderneming is langs die Kroonstad-Viljoenskroonpad, en ek was aangenaam verras toe ek die mense sien werk. Ek het gestop, net om te verneem dat dit die inwoners van die omgewing is wat met hul eie gereedskap sand en klip die slaggate laat vul,” sê Henko Sevenster van 7 Star Plant Hire.
“Dankbare motoriste gee darem ’n fooitjie vir die manne”.
Sevenster, wie se maatskappyvoertuie gereeld ’n band weens die slaggate op die pad verloor, het vir die vrywilligers ’n vrag gruisklip afgelaai om ’n bydrae tot hul werksaamhede te lewer.
“Sodra al die interne prosesse vroeg in 2020 afgehandel is, behoort ons ’n kontrakteur so gou moontlik aan te stel om met die Kroonstad-Viljoenskroonpad se herstelwerk te begin,” sê Hillary Mophete, woordvoerder van die Vrystaatse departement van polisie, paaie en vervoer.